મહિલા અને બાલ વિકાસ મંત્રાલયે ન્યૂઝ 18 સાથે વાત કરતા કહ્યું છે તે સંબંધીઓની સંપત્તિને પત્ની જપ્ત કરી શકે તેવો પ્રસ્તાવ તૈયાર છે અને જલ્દી જ આને કાયદો બનાવવામાં આવશે. આ પહેલો મામલો નથી જ્યારે એનડીએની સરકારે એનઆરઆઈ મહિલાઓની મુશ્કેલીઓ પર ધ્યાન આપ્યું. ગત વર્ષ મહિલા એવમ બાલ વિકાસ મંત્રી મેનકા ગાંધીએ કહ્યું હતું કે, દરેક વિવાહની નોંધણી માટે મહિલા અને બાલવિકાસ મંત્રાલયની વેબસાઈટ સાથે જોડવામાં આવશે. એનઆરઆઈ પતિ પર લગામ લગાવવા માટે સરકારે કેટલાક નિર્ણયો લીધા. જો કોઈ એનઆઈઆઈ પતિ સામે ફરિયાદ કરે છે તો તેનો પાસપોર્ટ પણ રદ્દ કરી દેવામાં આવશે. કેટલાક રાજ્યોમાં લગ્નની નોંધણી થાય છે પરંતુ વધારે રાજ્યોમાં નથી થતી.